Ο συνήθης τρόπος μοντελοποίησης κρίσεων στα οικονομικά είναι να υποθέσουμε ένα ομοιόμορφο πλήγμα σε όλους τους τομείς. Η ιστορία είναι αρκετά απλή, φανταστείτε ότι έχουμε χαλούμι και λούντζα στην Κύπρο. Ενα οικονομικό σοκ υποθέτει συνήθως ότι η παραγωγική δύναμη των παραγωγων αυτών των αγαθών, έχει πληγεί κατά τρόπο ομοιόμορφο, και αυτό τους οδηγεί να παράγουν το ήμισυ της ποσότητας των υπο αναφορά αγαθών. Έτσι τώρα υπάρχει το ίδιο ποσό χρημάτων που κυνηγάει λιγότερα αγαθά στην οικονομία. Αυτό είναι συνήθως μια συνταγή για τον πληθωρισμό, οι τιμές ανεβαίνουν ή εάν οι καταναλωτές είναι υπομονετικοί, μπορούν απλά να εξοικονομήσουν χρήματά τους, απέχοντας απο αυτά τα αγαθά, εμποδίζοντας έτσι και την αύξηση του πληθωρισμού.

Ωστόσο η παρούσα η κρίση του COVID-19 είναι διαφορετική. Το σοκ στην οικονομία δεν συνίσταται στο να σταματήσει ή να μειωθεί δραστικά η ικανότητα παραγωγής όλων των τομέων, αλλά μόνο μερικών. Έτσι ας πουμε ότι ίσως να μπορούμε ακόμα να παράγουμε χαλούμι αλλά όχι λούντζα. Το σοκ είναι σε μια τέτοια περίπτωση πολύ διαφορετικό επειδή, ενώ νωρίτερα, το αποτέλεσμα ήταν περισσότερη ζήτηση από την προσφορά, τώρα, μπορεί να προκύψει ένα πολύ διαφορετικό αποτέλεσμα. Σαφώς, εάν ζήτηση των δύο αγαθών είναι ανεξάρτητη η μια απο την άλλη, τότε ένα σοκ στο ένα δεν θα επηρεάσει το άλλο, αλλά ας το μελετήσουμε περεταίρω.

Ας υποθέσουμε ότι το χαλούμι και η λούντζα είναι τέλεια υποκατάστατα το ένα του άλλου. Έτσι, η εξάλειψη της λούντζα, θα έχει ως αποτέλεσμα οι άνθρωποι να στραφούν προς το χαλούμι, πράγμα που σημαίνει ότι θα υπάρξει για άλλη μια φορά περισσότερη ζήτηση για χαλούμι από ότι είναι η υφιστάμενη προσφορά χαλουμιού. Έτσι, αν τα δύο αγαθά είναι τέλεια αμοιβαία υποκατάστατα οιι επιπτώσεις στην οικονομία είναι παρόμοιες, οι τιμές αυξάνονται, καθώς περισσότερα χρήματα κυνηγούν λιγότερα αγαθά (σημειώστε ότι εδώ το αποτέλεσμα θα μπορούσε να εξαλειφθεί εντελώς αν μπορούσαμε να παράγουμε τη σωστή επιπλέον ποσότητα χαλουμιού) .

Αλλά τώρα υποθετίσθο ότι ο χαλούμι και η λούντζα είναι αλληλο-συμπληρωματικά προϊόντα δηλαδή σε αυτή την περίπτωση οι άνθρωποι αγοράζουν το ένα μόνο εάν αγοράζουν μαζι και το άλλο. Τι συμβαίνει εδώ αν κλείσουμε την παραγωγή της λούντζας; Λοιπόν εδώ, γίνεται σαφές ότι η κατάρρευση της μισής οικονομίας θα οδηγήσει σε κατάρρευση ολόκληρης της οικονομίας. Με άλλα λόγια, η μείωση της προσφοράς σε μια αγορά μειώνει τη ζήτηση σε μια άλλη αγορά.

Με άλλα λόγια, η παύση/απώλεια του 10% της οικονομίας, μπορεί να οδηγήσει σε κατάρρευση ολόκληρης της οικονομίας. Τα υποκείμενα μοντέλα κατανάλωσης έχουν σημασία. Η πολιτική συνέπεια που θα πρέπει εξαχθεί είναι να υπάρξει επικέντρωση στην αύξηση της ανεξαρτησίας των διαφορετικών τομέων της οικονομίας και των γραμμών παραγωγής, ιδίως από γεωγραφική άποψη.Υπάρχει μόνο ένας τρόπος να διασφαλιστεί ότι αυτά τα είδη αποτελεσμάτων δεν κυριαρχούν. Το επίκεντρο όλων θα πρέπει να είναι να διασφαλιστεί ότι η παύση ενός μέρους της οικονομίας, δεν κλείνει άλλο. Η αύξηση της ανεξαρτησίας μεταξύ των συνιστωσών έχει πολλές μορφές: μεταξύ τομέων, μεταξύ προϊόντων και μεταξύ περιφερειών.